[{"text_idx": "#000001", "text": "Mitu pa\u0308eva ka\u0308isime Kreetal korteri peremehele ra\u0308a\u0308kimas, et me ja\u0308a\u0308me natukeseks veel ja tahaks selle eest raha a\u0308ra maksta. Manoulisil olid aga ka\u0308ed-jalad tegemist ta\u0308is ja kuidagi ei jo\u0303udnud me selle reaalse raha u\u0308le andmiseni."}, {"text_idx": "#000002", "text": "U\u0308kski asi pole niisama. Kui ka\u0308tte jo\u0303udis o\u0303htu, mil ees ootas meie viimane ette makstud o\u0308o\u0308, tabas meid Tuljoga kummaline tunne. Loomulikult poleks edasi ja\u0308a\u0308des mingit probleemi olnud ja\u0308rgmisel pa\u0308eval oma lisao\u0308o\u0308de eest tasuda, aga o\u0303nn, et peremees ja\u0308i tabamatuks ja me varem tasuda ei saanud. Meil tekkis vastupandamatu soov saarelt lahkuda. Olime siin olnud juba natuke rohkem kui poolteist kuud ja meil tekkis veider ahistatuse tunne. Seda on keeruline seletada, aga tekkis tunne, et hirmsasti oleks vaja mandrile saada. Selline kummaline tundmus, et sa oleks justkui piiratud vabadusega, sest meri on u\u0308mberringi ja iga kell kui tahtmine tuleb, siit pa\u0308ris niisama lihtsalt minema ei saa. Va\u0308ga veider oli see."}, {"text_idx": "#000003", "text": "Kuulasime oma sisemist ha\u0308a\u0308lt ja asusime tegutsema. See tunne tuli kuidagi nii a\u0308kki ja hakkasime nu\u0308u\u0308d kiirelt vastu o\u0308o\u0308d veel pakkima ja viskasime ka\u0308rmelt pesudki pessu, et saaks ja\u0308rgmisel pa\u0308eval liikuma hakata. Kummaline, see kahe magamistoaga korter oli meile juba natuke omaks saanud, aga ja\u0308rgmine kord teame, et lastega tasub kindlasti otsida kohta, kus oleks ka hoov, et ei peaks otse ta\u0308navale astuma. Ehkki liiklus oli siin ho\u0303re ja autojuhid va\u0308ga ettemo\u0303tlevad ja ettevaatlikud, aga siiski."}, {"text_idx": "#000004", "text": "Viimane hetk meie korteri ukse ees enne teele asumist, a\u0308ra saatmas tore Filia, kes meie korteri eest hoolt kandis ja alatasa selle sama ukse lingi ku\u0308lge kingitusi ja\u0308ttis."}, {"text_idx": "#000005", "text": "Miks peremees aga nii ho\u0303ivatud oli? Sest nagu Eestiski on siingi mitmel alal tohutu to\u0308o\u0308jo\u0303u puudus. Ta oli oodanud kahe lubadusi jaganud to\u0308o\u0308mehe ja\u0308rgi, kuid kohale kedagi ei ilmunud. Nii tuli tal endal taaskord ka\u0308ised u\u0308les ka\u0308a\u0308rida, hakata segu tegema ja palmipuude jaoks uusi kasvukohti ehitama, et neid u\u0308mber istutada. Kellele meeldib motosport, kellele taimed. Maja peremees kollektsioneeris taimi. Tal olid kaks Hollandist tellitud 1000 eurost palmipuud, mis hoolt vajasid."}, {"text_idx": "#000006", "text": "To\u0308o\u0308jo\u0303u puudusest ra\u0308a\u0308kis ta veelgi, sest to\u0308o\u0308ka\u0308si on alati vajaka. Nii oli ta ka siin kaheksa korteriga majas ehitanud ise ko\u0303ik vannitoad, teinud suure osa plaatimisto\u0308o\u0308dest ja paigaldanud elektri, sest muud ei ja\u0308a\u0308nud u\u0308le kui tahad edasi edeneda. Tal on teine sarnase suurusega maja veel. Ja lisaks veel oma majapidamine."}, {"text_idx": "#000007", "text": "Oi-oi kui tuttav tunne! Meil Eestis on samuti nii palju kohti, kus toimetada ja va\u0308he adekvaatseid to\u0308o\u0308ka\u0308si, keda appi palgata. Meil on oma kodu metsa veerel, kus peaksime hakkama lo\u0303puks uut maja ehitama. Meil on Aravetel niio\u0308elda to\u0308ine staap, kus 1100 ruutmeetrit pinda, mis ootab ehitamist. Plaanisime sinnagi omale korteri teha, et ei peaks maamaja vahet iga o\u0308o\u0308 so\u0303itma, aga eks na\u0308is. Siis on meil korter, kus kapitaalremont pooleli, aga sellele me ilmselt enam isegi ei keskendu, vaid u\u0308ritaks selle pooleli olevana maha mu\u0308u\u0308a. Ja neljandaks krossirada, kus pidevalt vaja nii rajahoolduse, infra kui haljastusega tegeleda. Sa pu\u0308ha pu\u0308ss, kui seda mustvalgelt kirja panna, on seda ikka piisavalt palju + 3 va\u0308ikest last ja to\u0308ised asjaajamised hetkel rohkem Motosalongiga seonduvalt. Aga Kreetal ajaviiteks to\u0308o\u0308d leida ei oleks mingi ku\u0308simus, sest saarel oodatakse va\u0308ga appi. Ja eriti oliivide korjamise perioodil \u2013 pa\u0308evatasu oli seal vist ca 50 euro kanti, aga to\u0308o\u0308 on fu\u0308u\u0308siline ja hea trenni eest."}, {"text_idx": "#000008", "text": "Toreda inglise perega Kreeka karnevalil"}, {"text_idx": "#000009", "text": "A\u0308kki oli vist 26. veebruar kui lahkusime armsaks saanud Istro ku\u0308last ja vo\u0303tsime suuna Malia linna. Sel pa\u0308eval oli ko\u0303ikjal Kreekas karneval ja millegi ta\u0308histamine, millest me ta\u0308nini pole veel aru saanud. Igal juhul va\u0308ga suured pidustused, nagu Brasiilia Karneval \u2013 rahvas on ta\u0308navate a\u0308a\u0308res ja keskta\u0308navat mo\u0308o\u0308da liigub erinevate kostu\u0308meeritud esinejatega paraad. Olime varem rannas tutvunud u\u0308he inglise perega, kes aastaks Kreetale olid tulnud ja nad kutsusid meid u\u0308heskoos karnevali ta\u0308histama. Meil on peaaegu u\u0308heealised lapsed, seega oli lustimist neil ku\u0308llaga ja tore kogemus ma\u0308ngida kellegagi, kes ei ra\u0308a\u0308gigi meie keeles. Igal juhul karneval oli ku\u0308lastamist ja imetlemist va\u0308a\u0308rt, tuju u\u0308leval ja kogemus missugune! Soovitame soojalt end selleks ajaks Kreekasse sa\u0308ttida \ud83d\ude0a"}, {"text_idx": "#000010", "text": "Et aga saarelt lahkuda, oli vaja taaskord praamiso\u0303it ette vo\u0303tta. U\u0308ritasime leida lu\u0308hemat marsruuti kui tulles ja leidsime, et saare la\u0308a\u0308nenurgast va\u0308ljub praam Peloponnose poolsaarele, so\u0303iduajaks vaid 7 tundi varasema poole o\u0308o\u0308pa\u0308eva asemel. So\u0303itsime o\u0303htul pea sadama juurde va\u0308lja ja sa\u0308ttisime endid rannas bussi tudule. Miski hetk to\u0303mbasin omale maava\u0308rinate a\u0308pi ja saime teada, et maava\u0308rinad on u\u0308le terve Kreeka ta\u0308iesti igapa\u0308evane na\u0308htus ja mo\u0303nel pa\u0308eval registreeritakse vabalt 20-30 va\u0308rinat, aga need on enamasti va\u0308ikesed, max kuni 3-4 palli. O\u0308o\u0308sel magades aga a\u0308rkasin kummalise tunde peale, et buss ko\u0303ikus. Kuna kogemus puudub, siis ei osanud sellest ko\u0303ikumisest midagi arvata. Ku\u0308ll aga hiljem Lefkada saarel kogesime sama tunnet natukese tugevamalt. Ikka raputab jaa siinkandis pidevalt, aga va\u0308hekese, nii et ja\u0308a\u0308d kahtlema, et mis asi see nu\u0308u\u0308d oli."}, {"text_idx": "#000011", "text": "Saime siis hommikul kenasti praamile ja so\u0303it algas. Vahepeatus oli ka u\u0308hel saarel ja lu\u0308hikesest so\u0303idust vo\u0303isime vaid und na\u0308ha, sest praamiga rammiti teed kaini u\u0308le kahe tunni. Kolm na\u0308dalat olid puhunud u\u0308hest suunast tuuled, mis oli liiva kai la\u0308hedusse hunnikusse ajanud ja praam lihtsalt rammis omale teed sisse."}, {"text_idx": "#000012", "text": "Pimeduse hakul jo\u0303udsime lo\u0303puks mandrile juba tuttavasse Githio linna, kus kunagi so\u0303pradega seljakottidega ra\u0308nnanud olime. A\u0308ge oli niimoodi tuttavasse paika tagasi sattuda ja meenutada. Teadsime juba teed ilusasse randa ja sinna ka o\u0308o\u0308majale suundusime. Hommikul oli buss paksult liiva ta\u0308is ja taevas kummalist va\u0308rvi. Taevast tegelikult ei na\u0308inudki. Saharast oli liivatorm siia jo\u0303udnud."}, {"text_idx": "#000013", "text": "Meie o\u0308o\u0308bimispaik \u2013 eelnevast o\u0303htust oli rand tossavaid lo\u0303kkeid ja ka\u0308nde ta\u0308is. Kahjuks taaskord ei tea, miks seda tehakse, aga lo\u0303ketel on karnevaliga miski seos. Juba eelmisel o\u0303htul o\u0308o\u0308majale ja\u0308a\u0308des oli o\u0303hk kuidagi kummaline ja hommikulgi veidralt sudune. Liivatorm. Mida see liivatorm meile tekitas, sellest juba ja\u0308rgmises postituses."}, {"text_idx": "#000014", "text": "Wild campimine, okseralli, olesklemine ja lo\u0303puks kodumaa\nKa\u0308isime motokrossil ja tagasi tulles tiris u\u0308ks vanaproua meid po\u0303o\u0303sasse!\nCrafter sai ja\u0308lle sa\u0308rtsu ta\u0308is!\nNeed va\u0308ikesed mured on tu\u0308hised"}, {"text_idx": "#000018", "text": "Notify me of follow-up comments by email."}, {"text_idx": "#000019", "text": "Notify me of new posts by email."}]